Был көндө бик күп яҡташтар Байҡы йылғаһы буйына йыйылды. Алыҫ араларҙы яҡын итеп ситтән ҡайтыусылар ҙа байтаҡ ине. Байрамдың тантаналы өлөшөн ауыл хакимиәте башлығы Фәрит Ибраһимов асып ебәрҙе. Фәрит Рафағил улы ауыл тарихы тураһында һөйләне, уңған, тырыш, хөрмәтле, талантлы шәхестәрен иҫкә алды, ошо күркәм сараға йыйылған халыкты ҡайнар сәләмләне, матур теләктәрен еткерҙе.